雲

雲係浮響大氣度睇得見嘅水點同冰晶。地球上水汽會變成水點，大概係 0.01 毫米嘅冰晶。數以萬萬計水點或者冰晶，聚埋一齊到睇得到，就係雲。密雲可以反射百分之七十到九十五嘅可見光。所以會見係白色而上面睇落去就一定白色。不過，如太陽光射唔夠落地面，咁雲可以反映嘅光就少咗，變灰甚至黑晒。因為雲係反映其他光，如果光唔係白色，雲就會有其他色，例如日出日落咁。不過，光譜係淨係有近紅外綫呢邊，就會畀水點吸收，變到好暗。

雲嘅分類、形成原因同埋過程 
雲係地球上龐大嘅水循環嘅有形嘅結果。太陽照喺地球嘅表面，水蒸發形成水蒸氣，一旦水氣飽和，水分子就會聚集喺空氣中嘅微塵周圍，由此產生嘅水滴或者冰晶將陽光散射到各個方向，咁樣就產生咗雲嘅外觀。因為雲反射同散射所有波段嘅電磁波，所以雲嘅顏色呈灰色，雲層比較薄嗰時呈白色，但係當佢哋變得太厚或者濃密而令到陽光唔能夠通過嘅話，佢哋望上去可以係灰色或者黑色。

1803年，Luke Howard 就曾經試吓將雲分3大類，用拉丁文命名：「cirrus」，指最上層嘅雲，有纖維嘅特性；「cumulus」指出芽嘅雲，最貼近地球；「stratus」指地平線上嘅雲層。

再將三大類引申到十個雲形：
 捲雲
 捲層雲
 捲積雲
 高積雲
 高層雲
 雨層雲
 層雲
 層積雲
 積雲 
 積雨雲 

星雲